(Vedlegg til adopsjonssøknaden)

# UTTALE VED SØKNAD OM ADOPSJON FRÅ DEN AV FORELDRA SOM IKKJE HAR DEL I FORELDREANSVARET

*Etter adopsjonslova § 10 skal foreldre som ikkje har foreldreansvar for barnet, få høve til å uttale seg før det vert gjort vedtak. Ei slik utttale vil vere viktig i vurderinga av om adopsjon er til beste for barnet. Adopsjonsløyve kan verte gjeve sjølv om foreldre utan foreldreansvar går imot adopsjonen.*

|  |  |  |
| --- | --- | --- |
| Far/mor sitt etternamn       | Førenamn      | Mellomnamn      |
| Bustadadresse      |
| Fødselsnummer | | | | | | | | | | | | Arbeidsstad      | Telefon arbeid      | Telefon privat      |

|  |  |  |
| --- | --- | --- |
| Barnet sitt etternamn       | Førenamn      | Mellomnamn      |
| Bustadadresse      | Fødselsnummer | | | | | | | | | | | |

|  |
| --- |
| Eg ynskjer å gje fylgjande uttale i høve søknaden om adopsjon av barnet mitt (*bruk eige ark ved behov)*      |
| **UNDERSKRIFT**  |
| *Eg stadfestar at eg har motteke informasjon om adopsjon og rettsverknadane av denne, og eg er kjend med at ein adopsjon er endeleg og ikkje kan gjerast om. Eg er kjend med at barnet frå det er 18 år har krav på å få opplyst kven dei biologiske foreldra er, frå den styremakta som har gjeve adopsjonsløyvet, jf. adopsjonslova § 39.**Eg er også kjend med at barnet etter fylte 18 år, vil få informasjon frå styremakta om at det har rett til innsyn i adopsjonssaka si, jf. adopsjonslova § 39 andre leddet.*  |
| Stad, dato      |
| Far/mor si underskrift  |
| Stadfestar rett underskrift |
| Stad, dato, stempel      | Offentlig tenestemann eller advokat si underskrift |

# GENERELL INFORMASJON

(Sjå også adopsjonslova av 16. juni 2017 nr. 48)

***Kva inneber ein adopsjon***

Det fylgjer av adopsjonslova § 24 at adoptivbarnet ved adopsjonen får same rettsstilling som om det hadde vore adoptivforeldra sitt biologiske barn. Ved adopsjonen går såleis alle dei pliktene og rettane som biologiske foreldre har, og som fylgjer av foreldreansvaret, over på adoptivforeldra. Samtundes fell det rettslege tilhøvet til dei biologiske foreldra og familien deira bort. Ein konsekvens av dette er at foreldra ikkje har nokon rett til samvær med barnet etter at adopsjonen er gjennomførd. Ein adopsjon kan ikkje opphevast. Tilhøvet mellom adoptivforeldre og adoptivbarn kan berre endrast ved tiltak etter barnevernlova eller ved ein ny adopsjon. Eit vedtak om adopsjon kan ankast.

***Samtykke til adopsjon frå barnet***

Adopsjon er eit inngripande vedtak i barnet sine rettslege og personlege tilhøve. Difor må barn som har fylt 12 år sjølv samtykke til adopsjon (adopsjonslova § 9). Eit samtykke inneber ikkje at det automatisk vert gjeve adopsjonsløyve. Det avgjerande er om adopsjonen er til beste for barnet (adopsjonslova § 4).

Den som har fylt 12 år, kan ikkje verte adoptert utan eige samtykke. Med andre ord kan barnet hindre adopsjonen ved å nekte å gje samtykket sitt. Barnet skal ha høve til å tenke nøye over spørsmålet om adopsjon, og eit samtykke kan trekkjast tilbake inntil det er gjeve adopsjonsløyve. Er samtykket trekt tilbake, vil det ha den verknaden at adopsjonsløyve ikkje vert gjeve.

***Samtykke til adopsjon frå den eller dei som har foreldreansvar***

Etter adopsjonslova § 10 er det krav om samtykke frå den eller dei som har foreldreansvaret for barnet. Foreldra kan ikkje gje samtykke før to månader etter at barnet er født. Også ein forelder som har overført foreldreansvaret til den andre forelderen før barnet er to månader, skal samtykke til adopsjonen.

Samtykke til adopsjon inneber ikkje at det automatisk vert gjeve adopsjonsløyve. Det avgjerande er om adopsjonen er til beste for barnet (adopsjonslova § 4).

***Uttale frå foreldre utan foreldreansvar***

Etter adopsjonslova § 10 skal foreldre som ikkje har foreldreansvar for barnet, få høve til å uttale seg før det vert gjort vedtak. Ei slik uttale vil vere viktig i vurderinga av om adopsjon er til beste for barnet. Adopsjonsløyve kan verte gjeve sjølv om foreldre utan foreldreansvar går imot adopsjonen.

***Adoptivbarnet sitt namn***

På bakgrunn av melding kan Barne-, ungdoms- og familieetaten samstundes med adopsjonen gjere vedtak om adoptivbarnet sitt namn etter namnelova. Klageinstans for namnevedtaket er Fylkesmannen. Barne-, ungdoms- og familiedirektoratet kan gje nærare informasjon om kva namn barnet kan ta. Sjå òg Justisdepartementet sitt rundskriv G-20/02.

***Adoptivbarnet sin rett til opplysingar om biologiske foreldre***

Det fylgjer av adopsjonslova § 38 at adoptivforeldre så snart det er tilrådeleg skal fortelje adoptivbarnet at det er adoptert. Frå barnet er 18 år har det krav på å få opplysingar om sine biologiske foreldre frå Barne-, ungdoms- og familiedirektoratet (adopsjonslova § 39). Når eit adoptivbarn har fylt 18 år, vil styremakta skriftleg informere om at han/ho har rett til innsyn i adopsjonssaka si (adopsjonslova § 39 andre leddet). Dette gjeld berre adopsjonar som er gjevne etter adopsjonslova av 2017.